Návrh

na zrušenie úlohy C. 22  z uznesenia vlády  SR č. 278 z 23. apríla 2003

Návrh na zrušenie

Číslo úlohy:	úlohu C. 22  uznesenia vlády  SR č. 278 z 23. apríla 2003

Znenie úlohy:             	vytvoriť a predložiť na rokovanie vlády Národný program  ochrany reprodukčného zdravia          

Termín úlohy:		do 31. decembra 2003

Zrušenie pre koho:		pre ministra zdravotníctva

Odôvodnenie zrušenia:    	Ochrana sexuálneho a reprodukčného zdravia vychádza z Programového vyhlásenia vlády Slovenskej republiky z 31. júla 2006, ktoré bolo schválené uznesením č. 660.
Ministerstvo zdravotníctva SR rozpracovalo programové vyhlásenie vlády na podmienky rezortu zdravotníctva s rozpísaním konkrétnych úloh na naplnenie proklamovaných politických cieľov v oblasti zdravotnej politiky.
	Národný program ochrany sexuálneho a reprodukčného zdravia vyplýva aj z uznesenia vlády SR č. 278 úloha C.22 zo dňa 23. 4. 2003. 
                                                Ministerstvo zdravotníctva SR pripravilo Návrh Národného programu ochrany sexuálneho a reprodukčného zdravia  na rokovanie vlády SR dňa 30. novembra 2007. Materiál bol na rokovanie vlády predložený, ale rokovanie bolo prerušené, keďže nedošlo  k spoločnému konsenzu pripomienkujúcich subjektov.
                                                Ministerstvo zdravotníctva SR sa rozhodlo riešiť problematiku prepracovaním obsahu materiálu, tak, aby došlo ku konečnému konsenzu aj ostatných pripomienkujúcich subjektov a predložiť na rokovanie vlády Národný program starostlivosti o ženy, bezpečné materstvo a reprodukčné zdravie v termíne do 30. júna 2009. Príprava „Programu“ vychádza z Programového vyhlásenia vlády rozpracovaného na podmienky rezortu zdravotníctva v októbri 2006, kde bude zahrnutá aj odbornou praxou požadovaná problematika ochrany reprodukčného zdravia.